b'\n_START_ARTICLE_\nZares\n_START_SECTION_\nZgodovina\n_START_PARAGRAPH_\nStranka je sodelovala na dr\xc5\xbeavnozborskih volitvah v Sloveniji leta 2008 in se uvrstila na tretje mesto med vsemi strankami. Na volitvah v Evropski parlament junija 2009 je stranka dobila eno poslansko mesto v Evropskem parlamentu, zasedel ga je Ivo Vajgl._NEWLINE_Na konvenciji stranke 15. oktobra 2011 so delegati sprejeli strankin volilni program za dr\xc5\xbeavnozborske volitve leta 2011, sprejeli poro\xc4\x8dilo predsednika stranke Golobi\xc4\x8da (s \xc4\x8dimer so mu izrekli zaupnico) ter sprejeli Manifest za odgovorno ekonomijo. Isto\xc4\x8dasno so debatirali o preimenovanju stranke v Zares - socialno liberalni oz. v Zares - socialno liberalna stranka. Z 56 glasovi za in 53 proti je bila stranka preimenovana v Zares - socialno liberalni.'